AksaraLLM/aksara-bahasa-daerah-v1 huggingface dataset:
Sekar Gending atawa aya ogé anu nyebutkeun karawitan campuran nyaéta sekaran anu dipirig kalayan gendingan.
Sawatara wangun sekar gending dina pagelaran karawitan dibagi dina sawatara bagian nurutkeun jalanana sekar dang ending, aya lima wangun sekar gending, nyaéta:
Sindenan Lampah Lagon
Sekar wirahma merdika anu dipirig ku waditra-waditra anu miboga sipat-sipat individu, kawas rebab, gambang, génder, suling jeung sajabana.
Dina bagian ahir (madakeun), dipirig gending tandak kalayan waditra-waditra anu séjén (disarayudakeun)
Sindenan Lampah Sekar Gending
Gending sarta Sekar leumpang dina hiji paduan, di mana panjang pondokna lamun diukur kalayan wiletan baris sarua panjangna.
Sindenan Lampah Sekar
Sekar tandak anu dipirig waditra-waditra kawas gambang, génder, gong, kendang jeung sajabana.
Sindenan Lampah Gending
Iringan gending gamelan ngan dieusi ku sekar dina bagian-bagian nu tangtu waé.
Sindenan Lampah Jineman
Dina prinsipnya sarua waé kalayan sindenan lampah sekar, béda anu utamana ngan dina pakakas rebab waé, di mana pakakas ieu henteu dipaké.
Béda jeung di Bali, aya anu disebut Gending Rare atawa Sekar Rare ngawengku sagala rupa jenis Kakawihan barudak dina kaulinan.
Jenis tembang ieu umumna maké basa Bali basajan, boga sipat dinamis sarta gumbira, ku kituna bisa dikawihkeun kalayan gampang dina kaayaan ulin sarta gumbira.
Biasana unggal lagu dilengkepan atawa minangka pelengkap tina hiji kaulinan (dolanan) anu miboga téma sarua.
Tapi aya ogé anu nangtung sorangan, minangka lagu-lagu rahayat (gegendingan) anu bentukna pohara basajan.

Rujukan

Seni sora
Seni di Jawa Kulon
Kaiser Chiefs nyaéta grup musik rock alternative, post punkn revival jeung new wave asal Leeds, Yorkshire Kidul, Inggris. Kaiser Cheifs dibentuk taun 1997, jeung miboga lima personil, di antarana: Ricky Wilson, Andrew ‘Whitey’ White, Simon Rix, Nick ‘Peanut’ Baines, jeung Nick Hodgson.

Kabentukna Kaiser Chiefs 
Saacan ngabentuk grup musik, Nick Hudgson, Nick Baines, jeung Simon Rix nyaéta babaturan sakelas di St. Mary's School, Menston Bradford. Sabada réngsé sakola, Rix jeung Baines ngalanjutkeun sakola ka Universitas di Taun 1996, sedengkeun Hudgson cicing di Leeds, terus papanggih jeung Andrew White katut Ricky Wilson. Maranéhna satuju pikeun nyieun hiji grup musik anu dingaranan Runston Parva, anu terus diganti jadi Kaiser Chiefs sabada Rix jeung Baines ngilu asup ka ieu grup musik. Ngaran Kaiser Chiefs sorangan dicokot tina ngaran klub sépak bola asal Afrika Kalér, Kaizer Chiefs.

Diskografi 
Taun 2005, Kaiser Chiefs ngarilis album EMPLOYMENT, anu diteruskeun ku album YOURS TRULY, ANGRY MOB dina taun 2007. Kaiser Chiefs ngarilis album OFF WITH THEIR HEADS taun 2008, anu pamungkas nyaéta album THE FUTURE IS MEDIEVAL taun 2011 ieu.

Référénsi 

Grup musik
Grup musik ti Inggris
Pasar modal sarua jeung pasar umumna, nyaéta tempat papanggihna antara nu ngajual jeung nu meuli.
Dina pasar modal, instrumén didagangkeun dina dangka panjang, saperti saham jeung obligasi. Éta instrumén téh loba variasina, saluyu jeung kamekaran kaayaan ékonomi jeung kompléksitas pausahaan.  Ieu pasar geus aya ti saméméh perang, tur dina kamekaranana aya pasang aya surud.

Unsur-unsur Utama anu Ngarojong Ayana Pasar Modal
 Ayana pausahaan atawa usaha lembaga lianna anu nawarkeun saham atawa obligasi kamasarakat anu geus nyumponan sarat anu diperlukeun.
 Ayana masarakat invéstor, lembaga invéstasi saperti asuransi, dana pangsiun, jsb. anu daék meuli saham atawa obligasi.
 Ayana lembaga pasar modal anu bisa nepungkeun nu butuheun waragad (demand of funds) jeung nu bogaeun waragad (suly of funds).
 Ayana perantara jeung padagang éfék anu peranna salaku lembaga anu nyundang kana lembaga pasar modal.

Jenis-jenis Pasar Modal
  Pasar perdana, anu ngajual perdana éfék, saméméh éta éfék dijual ngaliwatan bursa éfék. Di dieu, éfék dijual kalawan harga émisi.
 Pasar Sekundér, anu ngajual éfék sanggeus di pasar perdana lekasan. Di dieu harga éfék ditangtukeun dumasar kurs.
 Pasar paralél, mangrupa panglengkep bursa éfék anu geus aya. Bursa paralél diayakeun ku Persatuan Perdagangan Uang dan Efek-efek (PPUE).

Lembaga anu Aya Patalina jeung Pasar Modal
 Lembaga anu ngatur pasar modal, nyaéta BAPEPAM (Badan Pengawas Pasar Modal) 
 Instansi pamaréntah, nyaéta badan Koordinasi Penanaman Modal (BKPM) 
 Lembaga swasta, nyaéta akuntan publik, notaris, konsultan hukum, badan pangajén (Appraiser), jeung  konsultan éfék (investment advisor).

Rujukan

Ékonomi
Tambo Minangkabau nyaéta karya sastra sajarah nu ngarekam kisah-kisah legenda-legenda nu pakaitna jeung asal-usul séké sélér, nagara jeung tradisi sarta alam Minangkabau. Tambo Minangkabau ditulis dina basa Melayu ngawangun prosa.

Tambo asal kecapna ti basa sansekerta, tambay nu hartina bermula. Dina tradisi masarakat Minangkabau, tambo mangrupa hiji warisan tungturunan nu ditepikeun sacara lisan. Kecap tambo atawa tarambo bisa ogé maksudna sajarah, hikayat atawa riwaya. Maknana saruan saperti kecap babad dina basa Jawa atawa basa Sunda.

Edisi 
Panulisan Tambo Minangkabau, mimitina kapendak dina wangun aksara Arab nu basana basa Minang. Sedengkeun panulisan dina wangun latin, karék dipikawanoh di mimiti abad ka-20, anu eusina geis ngabandingkeun jeung sababaraha bukti sajarah nu aya patalina. Naskah tambo Minangkabau sabagéan badag ditulis dina huruf Arab-Melayu (huruf Jami), jeung sabagéan leutik ditulis ku huruf latin. Jumlah naskah nu geus kapanggih nyaéta 83 naskah. Judulna variasi, antarana Undang-Undang Minangkabau, Tambo Adat, Adat Istiadat Minangkabau, Kitab Kesimpanan Adat dan Undang-Undang, Undang-Undang Luhak Tiga Laras, jeung Undang-Undang Adat.

Tambo di Minangkabau sacara gurat badag dibagi dua bagéan nu utama:
 Tambo alam, nu ngisahkeun asal-usul karuhun sarta ngeunaan Karajaan Pagaruyung.
 Tambo adat, nu ngisahkeun adat, sistim pamaréntahan, jeung undang-undang pamaréntahan Minangkabau di mangsa baheula.

Dina nepikeun kisahna, tambo umumna teu sistimatis, tatapi caritana sakapeung disaluyukeun jeung kaayaan sarta kaperluan, nepi ka eusina bisa dirobah nurutkeun kahayang nu ngupingkeun.
Ngan umumna Tambo Minangkabau nyaéta karangan saduran, ku nu ngarangna teu nyebutkeun sumberna nepi ka katingalina saperti hasil karyana. Aya 47 tambo asli Minangkabau nu disimpen di perpustakaan luar nagara, 10 di antarana aya di Perpustakaan Negara Jakarta, hiji jeung séjénna mangrupa karya saduran nu teu dipikanyaho ngaran asli pangarangna.

Rujukan

Bacaan Séjénna 
 Djamaris, Edwar (1991). Tambo Minangkabau. Jakarta: Balai Pustaka
 Zuriati (2007). Undang-Undang Minangkabau dalam Perspektif Ulama Sufi. Padang: Fakultas Sastra Universitas Andalas.

Tumbu Luar 
 Parole Tambo, da Matetika Alam Minangkabau 
 Ranji Tambo Minangkabau
Jalan layang Pasupati nyaéta jalan layang nu ngahubungkeun Jalan Dr. Djundjunan (Terusan Pasteur) beulah kulon jeung Jalan Surapati di tungtung wétan. Sabagéan jalan éta diwangun di luhur Jalan Pasteur, hiji jalan heubeul kalawan pohon palem raja nu beulah kénca jeung katuhuna nu jadi ciri Dayeuh Bandung baheula.

Sajarah
Jalan layang (flyover) Pasupati mangrupa ngaran jalan layang di dayeuh Bandung. Ngaran Pasupati ieu gaganti ti ngaran sateuacanna Paspati nu dina hartian Sunda mah “nalika pati”. Pasupati téh singgetan ti Jalan Pasteur jeung Jalan Surapati.
Jalan layang Pasupati sacara historis geus kacatet dina rarancang Ir. Karsten. Arsitek wilayah nu genial éta, dina taun 1920-an geus nyimpen dasar-dasar rarancang dayeuh Bandung. Nepi ka sapuluh taun salajengna, ti taun 1931, rarancang éta masing angger jadi obsesi sakumaha program Autostrada nu ngahubungkeun missing link Jalan Pasteur (Pasteurweg) jeung Jalan Ir. H. Djuanda (Dagoweg). 
Jalan layang Pasupati mangrupa jalan layang munggaran di Indonesia nu diwangun kalawang ngamangpaatkeun teknologi redam gempa. Perangkatna nu disebut lock up device (LUD) dijieun di Perancis, sakabéhna jumlahna 76 siki. Jalan sajauh 2,5 km ieu, sacara lumaluruh ngagunakeun 663 unit segmen nu disangga ku 48 tihang. Unggal segmen beuratna 80 ton nepi ka 140 ton.
Nu ngirut, jalan layang ieu dilengkepan jambatan cable stayed sapanjang 161 meter nu ngalintang di luhur Cikapundung. Jambatan ieu sakaligus jadi salasahiji land mark dayeuh Bandung. Cable stayed mangrupa jambatan tan suku. Kakuatan jambatan éta disangga ku 19 kabel baja nu kawengku ku 10 kabel beulah kulon jeung 9 dibeulah wétan. Unggal kabel eusina 91 kabel leutik nu sewang-sewanganna kabel leutik éta kawengku ku tujuh kabel nu leuwih leutik deui. Sapuluh kabel nu dipasang dibeulah kulon dijieun papasangan nepi ka lamun ditempo ti sisi katempo ngan lima kabel, sapanjang 55 meter. Rentang kabel séjénna 105 meter dibeulah wétan, dipasang sacara ngaruntuy.

Rentang kabel éta dihubungkeun ku munara jambatan saluhur 37,5 meter. Keur nambah niléy artistik, bagéan luhurna dilapisan ku alumunium oranyeu. Lamun sakapeung urang nyawangna ti jauh, puncak munara saperti seuneu nu ngagedur. Bentuk cable stayed jeung tihang munarana nu aya liangna diibaratkeun ku pasangan waditra (instrumen) musik Sunda kacapi suling. Rentang kabel-kabelna lir ibarat kawat kacapi, sedengkeun tihang munara nu liangan éta lir ibarat suling.
Di unggal 10 taun sakali, karet redam gempa kudu diganti. Sedengkeun kabel jambatan kudu diganti unggal 15 taun sakali. Tapi, karet éta can bisa diproduksi di Indonesia.

Catetan

Arsitéktur
Écéng gondok anu basa latina Eichornia Crassipes, mangrupa gulma cai.

Kahéngkéran Écéng gondok
 Tutuwuhan Écéng gondok anu geus maot bakal ka handap taneuh anu ngabalukarkeun taneuh jadi ngadéétan. 
 Nuruna jumlah cahaya anu asup kana jero cai anu nyababkeun nuruna tingkat oksigén din cai.

Asal Usul Eceng Gondok
Tutuwuhan ieu asalna ti Brasil anu datangna ti yang Kebon Raya Bogor dina taun 1894, baheula mangrupa pepelakan hias anu loba paminatna ku sabab kembangna anu warna bungur matak ngirut ati pikeun jadi mamansis dina kolam saperti Taraté.  Gulma (tutuwuhan anu ngaganggu) dina ngahasilkeunana sacara vegetatif ngan butuh waktu 2-4 poé.

Mangpaat Éncéng gondok
Numutkeun panalungtikan mangpaat énceng gondok, téh  loba kandungan asam humat anu nghasilkeun Senyawa Fitohara anu mangpu néréhkeun tumuwuhna akar. Salain miboga kandungan  Asam Sianida écéng gondok ogé miboga kandungan Triterpenoid, Alkaloid, jeung Kalsium.  Salain ti éta écéng gondok ogé bisa dijieun jadi karajinan saperti  sendal, kantong, pigura, bahan nyieun kertas, parabotan jsté, anu miboga ajén ékonomi anu cukup prospektif. Lian ti éta écéng gondok ogé bisa dijieun pupuk organik.

Cara Nyieun Pupuk Organik Écéng Gondok
Écéng Gondok dicacag, tuluy dicampur ku 10% dedak anu lemes tuluy tambahkeun Em-4 sauluyna tutup paké terpal plastik salila 4 poé.  Satuluyna, dina suhu 50 darajat celcius anu nandakeun prosés fermentasi keur lumangsung. Lamun geus bérés fermentasina suhu bakal turun jadi  30 darajat celcius. Mangpaat Pupuk Écéng Gondok nya pikeun sayur saperti bayem, cabé, tomat, térong jeung bungbuahan.

catetan

Tutuwuhan akuatik
Organisme invasif
Pontederiaceae
Virgiawan Listanto atawa nu leuwih kasohor ku sebutan Iwan Fals nyaéta salah sahiji musisi legenda Indonésia dina aliran balada jeung country.  Lahir ti hiji wanoja nu wastana Lies di Demak dina tanggal 3 September 1961. Ti leuleutik Iwan Fals dumuk di Bandung. Kungsi sakola di KBRI Jeddah Arab Saudi salila 8 bulan. Ti keur leutik kénéh, Iwan Fals geus resep kana musik nepi ka bisa maén gitar sorangan. Dina umurna nu ka-13 Iwan kungsi jadi tukang ngamén pikeun nambahan pangaweruhna dina widang musik jeung lagu. Nalika di SMP, Iwan jadi gitaris di paduan suara sakolana.

Rékaman album munggaranana bareng jeung babaturanana Toto Gunarto, Helmi, Bambang Bule nu ngagabung dina Amburadul. Tapi éta album gagal di pasaran. Tuluy Iwan balik deui jadi tukang ngamén.  
Sanggeus jadi pinunjul di festival musik country, Iwan ilubiung dina lagu humor bareng jeung Pepeng, Krisna, Nana Krip tur diproduksi ku ABC Records. Tapi éta ogé milu gagal. Tungtungna mah Iwan gawé bareng jeung Musica Studio. Album munggaran ti Musica Studio nu medal nyaéta Sarjana Muda. 
Ngaliwatan lagu-laguna Iwan ngagambarkeun suasana sosial masarakat Indonésia ti mimiti taun 1970-an. Lagu-lagu Iwan Fals kacida lobana, tapi aya lagu nu dianggap paling fénoménal nyaéta Bénto jeung Bongkar. Mangsa harita, dua lagu ieu kacida dipikaresep ku masarakat alatan lirik laguna mangrupa euteung kahirupan alam harita, nu mangrupa sindiran ka pihak pajabat téras jeung pamaréntah.

Aya ogé lagu kritik kana laku lampah sakelompok jalma (saperti Wakil Rakyat, Tante Lisa), empati keur kelompok marginal (misalna Siang Seberang, Istana, Lonteku) jeung sajabana. Iwan Fals teu ngan saukur nyanyikeun lagu ciptaana sorangan tapi ogé lagu beunang nu lianna.

Referensi

Inohong Demak
Musisi Indonésia
Cendrawasih Biru atawa dina ngaran ilmiahna Paradisaea rudolphi nyaéta sajenis manuk cendrawasih ukuranana sedeng, miboga panjang kira-kira 30 cm, ti genus Paradisaea. Daérah sebaran Cendrawasih Biru aya di leuweung-leuweung pagunungan Papua Nugini bagian wétan sarta tenggara, umumna ti jangkungna 1.400 méter nepi ka jangkungna 1.800 méter di luhur permukaan laut.

Manuk ieu boga warna hideung sarta biru, miboga paruh bodas kabiruan, suku dawuk, iris panon boga warna coklat kolot, di sakuriling panon aya dua buah satengah bunderan bodas sarta jangjang boga warna biru caang.

Manuk jalu nu geus dewasa mibanda bulu-bulu jumbai hiasan dina sisi harigu anu boga warna biru kaunguan lamun ditempo ti handap sarta boga warna coklat kabeureum-beureuman lamun ditempo ti luhur. Dina bagian hariguna aya bunderan oval hideung kalayan boga warna beureum. Buntutna aya dua tali panjang, warnana hideung jeung tungtung boga warna biru. Cendrawasih awéwé ukuranana leuwih leutik, henteu dipapaésan bulu hiasan sarta awak bagian handap boga warna coklat kabeureum-beureuman.

Cendrawasih Biru nyaéta ngawayuh spésiés. Manuk jalu mikat pasangan kalayan ritual tarian anu mamérkeun bulu-bulu hiasanna. Henteu kawas manuk cendrawasih Paradisaéa séjénna, Cendrawasih Brui jalu ngalakonan tarianna henteu dina jumplukan. Jalu ngagantungkeun awakna ka handap, muka mamérkeun bulu hiasanna kawas kipas biru bari berkicau jeung sora nyarupaan dengungan pendék. Dideketna aya buntut awéwé. Sanggeus kopulasi, manuk jalu ninggalkeun awéwé sarta mimitian néangan pasangan anu séjén.

Cendrawasih Biru kapanggih ku Carl Hunstein dina salah sahiji ékspédisina di pulo Irian dina taun 1884. Ngaran ilmiah spésiés langka ieu miéling saurang putra makuta ti Austria ngaranna Rudolf von Ésterreich-ungarn.

Rujukan

Paradisaeidae
Sasatoan Indonésia
Cendrawasih Beureum atawa dina ngaran ilmiahna Paradisaea rubra nyaéta sajenis manuk pengicau ukuranana sedeng, kalayan panjang kira-kira 33 cm, ti marga Paradisaéa. Éndemik Indonésia, Cendrawasih Beureum ngan kapanggih di leuweung dataran pendék dina pulo Waigeo sarta Batanta di kabupatén Raja Ampat, propinsi Irian Jaya Kulon.
 
Manuk ieu boga warna konéng sarta coklat, sarta miboga paruh konéng.  Manuk jalu dewasa ukuranana kira-kira 72 cm sarta miboga bulu-bulu hiasan anu warnana beureum getih jeung tungtungna miboga warna bodas dina bagian sisi beuteungna, bulu beungeut boga warna héjo zamrud gelap sarta buntutna miboga dua tali anu panjang ngawangun pilin dobel warnana hideung. Manuk bikang ukuranana leuwih leutik ti batan manuk jalu, jeung beungeutna miboga warna coklat kolot sarta henteu boga bulu-bulu hiasan.
 
Cendrawasih Beureum nyaéta ngawayuh spésiés. Manuk jalu mikat pasangan ku ritual tarian anu mamérkeun bulu-bulu hiasanna. Sanggeus kopulasi, manuk jalu ninggalkeun bikang sarta mimitian néangan pasangan anu séjén. Manuk bikang nyileumleuman sarta ngasuh anakna sorangan. Cendrawasih Beureum daharna buah-buahan sarta rupa-rupa sarangga.

Dumasar leungitna habitat leuweung anu terus-terusan, sarta populasi jeung daérah di mana manuk ieu kapanggih pohara kawatesan, Cendrawasih Beureum diévaluasikeun minangka manuk anu miboga résiko ampir kaancam di jero IUCN Red List. Manuk ieu kadaptar dina CITES Appendix II.

Rujukan

Paradisaeidae
Sasatoan Indonésia
Avril Ramona Lavigne atawa leuwih kasohor ku sebutan Avril lavigne nyaéta salah sahiji panyanyi asal Kanada. Lahir tanggal 27 September 1984 di hiji kota leutik Napanee, Ontario. Anak kadua ti opat sadudulur ti pasangan John Lavigne jeung Judy Lavigne. 
Bakat nyanyi Avril geus katingali ti umur 2 taun kénéh. Nalika umur 5 taun, Avril milu hiji pasanggiri nyanyi, lagu munggaran nu dihaleuangkeunana nyaéta What Made You Say That nu dipopiulérkeun ku Shania Twain.  
Nincak umur ka-16, Avril didaptarkeun ku salah sahiji artis jeung jurnalis nyaéta Ken Krongard sangkan bisa rékaman di perusahaan nu kasohor di Kanada, taun 2002 Avril ngaluarkeun album munggaran nu judulna Let Go.  Hitsna nyaéta lagu nu judulna Complicated, Sk8er Boi, I’m With You nu jadi lagu favorit di Australia, Kanada, Inggris, jeung Indonesia. 
Ngaliwatan album munggaranana, Avril geus kasohor ku ku jalma réa tur jadi idola para rumaja. Ieu album kajual leuwih ti 17 juta di sakuliah dunya. Dina taun 2004, Avril ngaluarkeun deui album anyarna nu judulna Under My Skin kalawan hits single lagu Don’t Tell Me, My Happy Ending, Nobody’s Home. Ieu album suksés di sakulian dunya. 
Taun 2007, Avril Lavigne ngaluarkeun album katilu nu judulna The Best Damn Thing. Dina ieu album, Avril nu biasana idéntik jeung unsur rock katingali leuwih feminim jeung leuwih gumbira. 
Salian ti nyieun album, Avril ogé dipercaya pikeun nyieun hiji soundtrack film kalawan single Keep Holding On dina judul film Eragon sarta single Alice dina film Alice In Wonderland.
Avril ogé kungsi jadi aktris di sawatara film kayaning  The Flock, Fast Food, Going The Distance jeung SK8er Boi.

Referensi
Tutut nyaéta sato anu cangkangan nu hirupna dina leutak. Tutut sok diangeun pikeun deungeun sangu ari didaharnna dikecrok nepi ka beunang eusina. Tutut miboga cangkang anu mangrupa imahna anu wangunna méncos rerenggian. 
Tutut sabenerna tiasa dijadikeun dahareun nu loba mibanda protéin kawilang loba.

Kandungan Giji
Giji dina tutut (Inggris: snail) atawa basa Perancis disebut Escargot, mangrupa jinis sato moluska. Tutut miboga 100 spesies jeung gumantung kana jinis tempat cicingna. Biasana tutut anu didahar téh anu jinis Helix pomatia jeung Helix aspersa. Tutut jadi kadaharan anu rasana ngeunah, tutut pikeun kadahareu lain di Indonésia waé tapi di nagara-nagara séjén ogé saperti Perancis anu cara sajina téh saperti appetizer, sedengkeun di Amérika jeung Australia, tutut anu disebutna abalone ilaharna didahar pikeun dahareun anu pang utamana, saperti Spaghetti with escargots jeung Abalone in oyster sauce. Tutut loba ngandung protéin, tapi saeutik lemakna. Dina saratus gram bagian anu bisa didahar aya 16 g protéin, jadi lamun urang ngadahar 100 g tutut, dina awak urang bakal aya 32% protéin tina kabutuhan sapopoé. Konsumsi protéin hewani dina dahareun sapopoé dibutuhkeun  ku awak salain protéin nabati. Lemak dina 100 g tutut nyaéta 1,4 g. Lemak anu aya dina tutut mangrupa asam lemak essensial dina bentuk asam linoleat jeung  asam linolenat. Kandungan vitamin dina tutut rada loba kalayan dominasi vitamin A, vitamin E, niacin jeung folat. Lamun urang ngadahar  100 gram tutut, jadi urang bakal nyumponan 2% vitamin A, 23% vitamin E, 7% niacin jeung 66% folat. Kandungan mineral anu aya dina tutut mangrupa kalsium, zat beusi, magnesium, kalium jeung fosfor. Lamun urang ngadahar 100 g tutut, jadi geus nyumponan 17% kalsium jeung 13,5% zat beusi pikeun kabutuhan awak sapopoé. Zat beusi dina tutut jumlahna  3,5 mg, leuwih loba dibandingkeun zat besi dina daging (2,5 mg) atawa lauk (2,4 mg).

catetan

Gastropoda
Sato cai
Pikeun propinsi Yugoslavia, tempo Propinsi Otonom Vojvodina (1945-1963), Propinsi Otonom Sosialis Vojvodina

Vojvodina, resmina Propinsi Otonom Vojvodina (basa Sérbia: Аутономна Покрајина Војводина, Autonomna Pokrajina Vojvodina; ; ; ; ; Rusyn: Автономна Покраїна Войводина) mangrupa hiji propinsi otonom di Sérbia. Ibu kota jeung kota panggedéna nyaéta Novi Sad. Vojvodina miboga idéntitas multiétnik jeung multibudaya; aya leuwih ti 26 grup étnis di propinsi ieu, nu boga genep basa resmi.

Babagian administratif 
Vojvodina dibagi kana 7 distrik jeung 44 kotamadya. Di handap mangrupa daptar distrik jeung kotamadyana.
 Banat Tengah: Novi Bečej, Nova Crnja, Sečanj, Zrenjanin, Žitište
 Bačka Kalér: Bačka Topola, Mali Iđoš, Subotica
 Banat Kalér: Ada, Čoka, Kanjiža, Kikinda, Novi Kneževac, Senta
 Bačka Kidul: Bač, Bačka Palanka, Bački Petrovac, Bečej, Beočin, Novi Sad, Srbobran, Sremski Karlovci, Temerin, Titel, Vrbas, Žabalj
 Banat Kidul: Alibunar, Bela Crkva, Kovačica, Kovin, Opovo, Pančevo, Plandište, Vršac
 Srem: Inđija, Irig, Pećinci, Ruma, Sremska Mitrovica, Stara Pazova, Šid
 Bačka Kulon: Apatin, Kula, Odžaci, Sombor

Babagian administratif Sérbia
Vojvodina
Muhyiddin Abu Muhammad Abdul Qodir bin Abi Shalih Zango Dost Al-Jaelani upami Séh Abdul Kodir Jaélani lahir di Jailan atawa Kailan taun 470 Hijriyah/ 1077 Maséhi, nepi ka ditambahkeun kecap Al-Jaelani atau Al-Kailani atawa Al-Jiliydan. Nénéhna Abu Muhammad. Inyana sok dilandih Muhyi ad-Din, al Ghaust al-A’zham, Sulthanul Auliya’ Ghaust al-Pak, jeung lian ti éta.
Séh Abdul Kodir Jaelani téh ulama kahot, kamashur ngadegkeun jeung nyiarkeun salah sahiji tarékat kahot di dunya nyaéta Tarékat Qodiriyah.

wajar lamun kiwari loba kaum muslim anu muji-muji jeung micinta inyana, samalah mah kakuduan. Tapi lamun tepi ka ngagung-ngagungkeun darajatna ngaluhuran Rosululloh SAW, éta mah kakaliruan anu fatal pisan, lantaran Rosululloh SAW téh Nabi jeung Rosul anu darajatna moal bisa kaéléhkeun ku manusa mana baé ogé .
Anapon kayakinan sabagian muslimin anu nganggap yén Séh Abdul Kodir Jaélani téh salaku wasilah (perantara) nalika ngadarunga; yén moal diijabah dungana ku Alloh, iwal ngaliwatan Séh Abdul Kodir Jaélani, ieu ogé kayakinan anu sasab pisan.

Kaahéngan-kaahéngan Nalika Dibabarkeun 
 Dina malem dibabarkeunana, bapana ngimpi patepung sareng kangjeng Nabi Muhammad SAW. Dina ngimpina Nabi Muhammad SAW ngucapkeun pangwilujeng: "Ya Abu Shalih, Alloh nu Mahakawasa parantos nganugerahkeun budak nu soléh; kakasih kuring jeung kakasih Alloh; pangmulyana di antara auliya jeung aqthab."
 Nalika dilahirkeun, dina pundukna aya tanda mangrupa tapak sampéan Rosululloh SAW. Ieu téh tanda walayahna (kawalianana). 
 Dina maleman kalahiranana, kurang leuwih 11.000 orok lalaki lahir di Jilan. Éta orok sakabéhna jaradi wali Alloh.
 Inyana lahir dina bulan Romadon, sapanjang bulan Romadon teu kungsi nyusu sanggeus liwat waktu saur, jeung saméméh datangna waktu buka. Hartina, inyana geus mimiti puasa ti barang gubrag ka dunya.

Rujukan

Biografi
Inohong Islam
Sufi
Nu babar taun 1077
Nu pupus taun 1166
Kaca nyaéta geblégan gelas atawa beling nu gedé gunana di antarana sok dipaké jandéla, panto eunteung, jeung sajabana.

Sajarah Kaca 
Salila rébuan taun, kaca dianggap minangka hiji hal pikeun ditempokeun. Kaca kapaké pikeun dekorasi sarta pikeun nyieun barang-barang berharga. Kaca jadi bener-bener kapaké lamun dianggap minangka hiji hal anu tembus pandang.

Taya anu bener-bener nyaho iraha atawa di mana rusiah nyieun kaca nu mimiti, sanajan urang weruh kaca geus dipaké saprak jaman mimiti pisan. Bahan-bahan utama pikeun nyieun kaca nyaéta keusik, lebu soda, atawa garam lebu (kalsium karbonat) sarta kapur, anu dilééhkeun babarengan kalayan suhu anu tinggi. Saprak bahan-bahan ieu kapanggih réa di sagala rupa bagian dunya, rusiah nyieun gelas geus kapanggih di loba nagara.

Nurutkeun hiji carita, jalma-jalma Phoenix kuna meujeuhna meunang pangajén pikeun penemuan ieu. Saurang awak kapal istirahat di hiji walungan di Syria. Sabot maranéhanana siap pikeun masak kadaharan pikeun dahar peuting, maranéhanana henteu manggihan batu pikeun ngaganjel ceret maranéhanana. Jadi maranéhanana ngagunakeun bongkahan-bongkahan ‘niter’ (sanyawa sodium) ti muatan kapal. Panas seuneu ngalééhkeun niter, anu pacampur jeung keusik anu aya disakurilingna sarta nyérélék kaluar minangka aliran kaca éncér.

Carita ieu meureun bener, meureun henteu bener, tapi, Syria nyaéta salah sahiji ti tempat-tempat asal nyieun kaca. Sarta para padagang bangsa Phoenix kuna ngajual barang-barang pecah belah di sakumna nagara-nagara Mediterania.
Mesir nyaéta nagara séjén anu geus mikawanoh pembuatan kaca saprak jaman mimiti. Manik-manik sarta kurabu ti kaca geus kapanggih di pusara-pusara anu asalna ti taun 7000 saméméh masehi, tapi, barang-barang ti kaca ieu kamungkinan asalna ti Syria. Kira -kira taun 1000 saméméh masehi, jalma-jalma Mesir nyieun kaca maranéhanana sorangan.

Jalma-jalma Mesir nyampurkeun batu kerikil kwarsa anu geus diancurkeun jeung keusik pikeun ngarobah kelir kaca. Maranéhanana ogé nyaho, yén upamana nambahan kobalt, tambaga, atawa mangan dina campuran éta, maranéhanana bisa ngahasilkeun kaca anu miboga rupa-rupa kelir bulao, héjo, atawa ungu.

Rujukan 

Parabot
Pakakas
Di handap ieu mangrupa daptar nagara nu aya di buana Éropa.

Nagara Daulat

 Albania

 Arménia1

2

 Inggris
 Irlandia Kalér
 Skotlandia
 Wales

 Géorgia2
 Israel 1

 Islandia

 Kazakhstan2

 Liechtenstéin
 Lithuania

 Monako
 Monténégro

2

 Sérbia
 Siprus1

 Turki2

 Vatikan

</div>

Pangakuan kawates
 Abkhazia1
 Kosovo
 Nagorno-Karabakh1
 Ossétia Kidul1
  Républik Turki Siprus Kalér1
 Palestina1
 Transnistria

Katerangan
1 Kadang diasupkeun ka Asia, kumaha définisi watesna wéh.
2 Nagara lintas buana.

Eropa
Éropa

he:אירופה#מדינות באירופה
Kaca eunteung nyaéta geblégan kaca nu sabeulahna diulasan sabangsa cét pikeun ngeunteung, sok disebut ogé eunteung. Nangtung hareupeun eunteung bisa nyaho kana rupa sorangan.

Salila rébuan taun, kaca-kaca anu dipaké ku manusa dijieun tina logam anu geus digosok kuningan, parunggu, pérak, atawa emas. Kira-kira dina taun 1300, para pengrajin di Venice manggihan hiji cara pikeun nyieun eunteung-eunteung ku kaca ku cara ngabeuleum lapisan cai raksa sarta timah. Kalayan pohara gancang, eunteung-eunteung ti kaca ieu ngagantikeun eunteung-eunteung tina logam. Tapi eunteung-eunteung kaca ieu téh jauh ti sampurna. Dina taun 1691, di Perancis kapanggih hiji cara pikeun nyieun kaca lempengan. Alatan kaca lempengan leuwih beurat sarta cemerlang, kaca éta jauh leuwih luyu pikeun eunteung-eunteung tinimbang kaca-kaca biasa.

Kamajuan saterusna nyaéta dipakéna lapisan pérak ipis dina bagian tukang eunteung sarta lain tina campuran timah cai raksa. Lain ukur ngan uap cai raksa anu picilakaeun pikeun para pagawé, tapi lapisan pérak anu anyar éta ogé mantulkeun leuwih loba sinar-sinar lampu sarta leuwih alus pikeun dipaké minangka eunteung. Ieu ogé ngarah kana beuki gancangna prosés pembuatan sarta nyieun eunteung leuwih murah.

Mangsa kiwari, kaca lempengan anu kandelna saparapat inci dipaké pikeun nyieun eunteung-eunteung kelas hiji. Kaca dipotong nurutkeun ukuran anu dipikahayang kalayan ngagunakeun pemotong inten. Di "pabrik pengasahan", tungtung-tungtung kaca dikokolakeun ku keusik sarta cai. Saterusna, dilicinkeun jeung batu keusik lemes sarta digosok kana lawon-lawon panggosok anu dilapis ku pulas.

Rujukan

 Parabot
 Pakakas
Optika
Mikroskop nyaéta parabot sabangsa kéker pikeun nétélakeun mahluk-mahluk nu lalembut pisan, anu teu bisa diténjo ku mata. Ku jalan maké mikroskop, bibit-bibit panyakit, babagian getih, jeung sajabana bisa kanyahoan.  Aya mikroskop bisa ngagedékeun nepi ka 100.000 kali atawa leuwih.

Kecap mikroskop nyaéta gabungan ti dua kecap Yunani mikro atawa leutik, sarta skopos atawa "panitén". Jadi mikroskop nyaéta "panitén barang-barang leutik". Mikroskop nyaéta pakakas anu dipaké pikeun nempo hal-hal anu pohara leutik anu henteu bisa ditempo ku panon langsung.

Biasana hiji barang katempo leuwih badag lamun tempatna beuki deukeut jeung panon manusa. Tapi lamun jarakna leuwih deukeut ti 10 inci, barang éta henteu écés deui katempo. Ieu dingaranan henteu écés. Ayeuna lamun hiji lensa cembung biasa disimpen di antara panon sarta barang, barang éta bisa dibawa leuwih deukeut ti 10 inci sarta masih tetep écés katempo.

Nu kitu disebutna kaca pembesar. Tapi kaca pembesar biasa sabenerna nyaéta mikroskop-mikroskop basajan, sarta ku ngaran éta mikroskop-mikroskop éta geus dipikawanoh ti saprak jaman baheula. Jadi, lamun nyarita ngeunaan pamanggih mikroskop, sabenerna disebutkeun “mikroskop majemuk”. Tapi sabenerna, jaman ayeuna disebutkeun mikroskop, éta téh barang anu dimaksud.

Nu dimaksud mikroskop majemuk nyaéta mikroskop nu pembesaranana lumangsung dina dua tahap. Aya lensa anu dingaranan obyektif, anu ngahasilkeun gambar utama anu digedéan. Saterusna aya lensa séjén anu dingaranan lensa panon atawa okular, anu ngagedéan gambaran kahiji éta. Dina prakték anu sabenerna, aya sawatara lensa anu dipaké boh pikeun sawatara lensa obyektif boh okular, tapi prinsipna nyaéta prinsip dina pembesaran dua tahap éta.

Mikroskop majemuk kapanggih antara taun 1590 sarta taun 1610. Sanajan teu sauran-urang acan anu bener-bener yakin saha penimu anu sabenerna, pangajén biasana dibikeun ka Gallileo. Saurang ahli ti Walanda anu ngaranna Leeuwenhoek sakapeung digeroan bapa mikroskop, tapi hal éta dimaksudkeun ku sagala rupa penimu anu dimekarkeun ku manéhna tina mikroskop.

Leeuwenhoek némbongkeun yén kumbang penggerek, kutu, sarta mahluk-mahluk leutik séjénna asalna ti endog sarta henteu "dihasilkeun sacara spontan". Manéhna nyaéta jelema kahiji anu nempo wangun-wangun kahirupan mikroskopik saperti protozoa sarta baktéri. Ku mikroskopna sorangan, manéhna nyaéta jelema kahiji anu nempo sakumna peredaran getih. Dewasa ieu mikroskop penting pikeun manusa dina ampir kabéh wangun élmu pangaweruh sarta industri.

Rujukan

Parabot
Optika
Kurikulum nyaéta saperangkat rarancang jeung aturan ngeunaan tujuan, eusi, jeung bahan pangajaran sarta cara anu digunakeun pikeun padoman nyalagarakeun kagiatan diajar pikeun ngahontal tujuan atikan anu geus ditangtukeun.

Ngamekarkeun kurikulum dipilampah kalawan gugon tuhon kana standar nasional pendidikan pikeun ngawujudkeun tujuan pendidikan nasional.

Kurikulum dina unggal jenjang jeung jenis atikan dimekarkeun kalawan prinsip divérsifikasi saluyu jeung satuan pendidikan, poténsi daérah, jeung pamilon atikan (peserta didik).

Raraga dasar kurikulum nyaéta rambu-rambu anu ditetepkeun dina aturan pamaréntah pikeun dijadikeun padoman dina nyusun KTSP (Kurikulum Tingkat Satuan Pendidikan) jeung silabus na dina unggal satuan pendidikan.

Kurikulum pikeun jenis pendidikan umum, kajuruan, jeung husus dina jenjang pendidikan dasar jeung menengah ngawengku:
 kolom mata pelajaran agama jeung ahlak mulya; 
 kolom mata pelajaran kawarganagaraan jeung kapribadian; 
 Kolom mata pelajaran élmu pangaweruh jeung téknologi; 
 Kolom mata pelajaran éstétika; 
 Kolom mata pelajaran jasmani, olahraga, jeung kaséhatan. 

Jero jeung legana eusi kurikulum dina unggal satuan pendidikan ébréh dina kompeténsi dina unggal tingkat jeung/ atawa seméster saluyu jeung standar nasional pendidikan. 

Katangtuan ngeunaan jero jeung legana eusi kurikulum dimekarkeun ku BSNP (Badan Standar Nasional Pendidikan) jeung ditetepkeun ku Peraturan Menteri.

Rujukan 

Atikan
Mickey Mouse nyaéta salah sahiji tokoh animasi (kartun) anu dijieun ku Walt Disney anu jadi film kartun favorit mangsa harita.Tokoh Mickey Mouse jadi tokoh kartun nu munggaran dijieun.

Plane Crazy mangrupa film animasi munggaran anu mintonkeun Miki Mouse. Ieu film mangrupa film hitam putih sarta di jerona euweuh dialog. Ieu film disutradaraan ku Walt Disney jeung Ub Iwerks taun 1927 anu dimedalkeun tanggal 15 Méi 1928. Plane Crazy diiluan ku The Gallopin’ Gaucho jeung Steamboat Willie.

Mimitina, Miki dijieun minangka gaganti Oswald the Lucky Rabbit anu dijieun ku Walt Disney jeung Ub Iwerks keur Charles Mintz ti Universal Studios tapi maranéhna dipecat nalika ménta bayaran anu leuwih luhur pikeun Oswald anu  geus populer sarta ti harita Oswald digambar ku jalma séjén.

Pikeun kahirupan pausahaan, Walt kudu néangan karakter anyar sarta ide ngeunaan Miki mouse mimiti aya nalika Walt aya dina karéta. Karakter éta dingaranan Miki téh nyaéta Mortimer ngan pamajikanana, Lillian Disney, kurang resep. Ayeuna ngaran Mortimer dipaké jadi ngaran musuh Miki dina marebutkeun Mini.

Miki jeung Mini mimiti aya dina Plane Crazy anu dirilis 15 Méi 1928. Tapi  The Walt Disney Company satuluyna miéling milangkala Miki tanggal 18 Nopémber 1928, nyaéta tanggal rilis animasi Steamboat Willie, film animasi Miki Mouse anu mimiti aya soraan. Miki Mouse ngahontal mangsa  kajayaanana ti mimiti taun 1930-an nepi ka 1950-an. Tapi mimiti taun 1950-an posisi kajayaanna kaéréh ku  Tom and Jerry anu boga rating jeung nu mikaresepna leuwih loba ti batan nu mikaresep Miki Mouse jeung  Silly Symphonies. Taun 1955, kajayaan Miki Mouse geus kaganti ku babaturanana anu aya di Walt Disney, Donal bébék anu dipikaresep ku jalma anu leuwih loba ti batan nu mikaresep Miki Mouse.

Tanggal 18 November 1978, nalika milangkala Miki nu ka-50, manéhna jadi karakter kartun anu munggaran nu meunang béntang nalika Holywood Walk of Fame, tegesna di 6925 Hollywood Boulevard . Taun 1988, keur anu munggaran Miki tampil jeung Bugs Bunny dina Who Framed Roger Rabbit. Bugs Bunny nyaéta salah sahiji saingan Miki ti Warner Bros. Dina éta film, duanana miboga waktu minton anu sarua. Film éta ogé jadi hiji kajadian  anu jadi sajarah di dunya perfilman.

Program-program tipi anu mintonkeun Miki  kiwari nyaéta Mickey Mouse Works jeung  Disney’s House of Mouse sedengkeun sababaraha film Miki ayeuna nyaéta Mickey’s Christmas Carol 1983, Runaway Brain 1995, jeung The Three Musketeers sarta Mickey’s Twice Upon a Christmas 2004.

Miki ogé boga bagéan dina vidéo game Kingdom Hearts karya Disney Interactive jeung Square Enix  minangka raja istana Disney, ari Mini minangka ratuna, Donal Bébék minangka ‘’penyihir’’, jeung Gufi minangka nu ngajaga istana. Dina game munggaran, miki can pati loba katingali, tapi di sekuel Kingdom Hearts: Chain of Memories  pikeun Game Boy Advance, Miki  geus mimiti aya jeung miboga peran anu leuwih gedé di  Kingdom Hearts II.

Referensi

Tokoh kartun
Animasi
Hiu mangrupa lauk laut anu kaasup panggedéna, potonganana biasa sok disebut ogé cucut. Hiu loba rupana jeung loba ngarana, aya anu ngendog jeung aya anu ngajuru, gedéna hiu teu sarua jeung paus, paling panjangna ngan nepi ka 13 méter, sungutna aya di handapeun hulu dina tonggongna aya sapasang cécépét, jeung lamun sisit diusap ti hulu ka buntut lésang, tapi sabalikna lamun diusapna ti buntut ka hulu karasa saperti ngusap parud, lantaran éta kulit nu garing sok dipaké hampelas..

Hiu atawa cucut kaasup sakelompok (superordo Selachimorpha) lauk anu karang tulang rawan anu lengkep jeung awakna anu ipis. Hiu napasna ku lima liang ingsang (sakapeung mah genep atawa tujuh, gumantung kana spésiesna) di gigir, atawa dimimiti saeutik di bagian tukang, jeung huluna. Hiu miboga awak anu awakna dibuntel ku kulit dermal denticles pikeun nutupan kulit tina karusakan tina parasit, jeung pikeun nambahan dinamika cai. Hiu miboga sababaraha huntu anu bisa diganti. Hiu kaasup spésies anu ukuranan gedé saperti dampal leungeun hiu pigmi.

Euprotomicrus bispinatus, mangrupa spésies ti laut jero anu panjangna 22 cm. Lauk paus atawa Rhincodon typus kagolong lauk panggedéna anu bisa ngagedéan nepi ka 12 méter, Lauk anu mirip jiga paus daharna ngan plankton ngaliwatan alat panyaring di bahamna. Hiu banténg atawa Carcharhinus leucas, nyaéta paling kasohor tina sababaraha spésies anu ngojay dina cai laut atawa cai biasa (jenis ieu kapanggihna di Danau Nikaragua, di Amérika Tengah).

Ciri-ciri pisik 
Rorongkong hiu béda dibandingkeun jeung lauk-lauk anu miboga tulang saperti lauk kod, ku sabab  tulangna tina tulang ngora, anu hampang jeung leuleus, sanajan tulang ngora ieu di lauk-lauk hiu mah leuwih kolot sakapeung mah bisa mengapur, nepi ka bisa jadi heuras saperti tulang. Rahang hiu loba rupana jeung ceuk sahaol mah geus revolusi tina rongga ingsang anu munggran.  Rahang ieu teu napel dina cranium jeung miboga asupan mineral panambah anu méré kakuatan leuwih gedé.  Ilaharna hiu lila gedéna lantaran séksualna saeutik ngabalukarkeun saeutik katurunana dibandingkeun jeung lauk-lauk anu dipanén.  Ku sabab kitu hiu kagolong sato anu langka.

catetan

Selachimorpha
Iktiologi
Curug Cibareubeuy atawa aya ogé nu nyebut curug Cibareuhbeuy jangkungna 40 méter anu di handapna aya kulah leutik  anu nampung cai curugna. Suhu hawa rata-ratana nyaéta 26 darajat C, anu curah hujanna kurang leuwih 2000 mm/th anu tingkat kelembabanana rata-rata 60%.
Sacara wilayah nu ngokolakeun leuweung Curug Cibareubeuy anu kaasup kana petak 4 RPH Gn.Karamat BKPH Cisalak KPH Bandung Utara Perum Perhutani Unit III Jawa Barat jeung Banten.
Curug cibareuhbeuy jarakna 5 km ti Desa Cibeusi, anu babagianana supaya bisa nepi ka curug ieu kudu ngaliwatan désa cibeusi anu jauhna 3 km ti jalan gedé nepi ka gerbangna anu jajalaneunana geus  di aspal.  Tuluy ti gerbang ka jerona leumpang deui ngaliwatan jalan satapak anu jauhna 2 km.
Luyu jeung ngaranna daya irut nu pangutamana di tempat Wisata Curug Cibareubeuy ieu nya éya curug anu jangkungna 40 méter. Wisatawan bisa nyo'o cai jeung ngeueum di kulah leutik anu nampung cai curugna. Aya ogé daya irut séjénna anu aya di deukeuteun curug Cibareubey nyaéta ayana Situs Purbakala anu jumlahna aya opat rupa, aréal Bumi Perkemahan jeung Hutan Pineus. Lian ti anu geus disebutkeun saméméhna di daérah curug Cibareubeuy gé nyaéta loba patani gula arén anu bisa diasaan di ditu.

Referensi

Tempat Pariwisata
Wisata alam
Erok nyaéta papakéan awéwé anu bajuna jeung ka handapna ngahiji, sok disebut ogé rok. Erok mangrupa potongan Sianghai ti gigirna maké cowak nepi ka saluhureun tuur nepi ka lamun dipaké ngaléngkah téh pingping katémbong ngolépat. Erok téh rupa-rupa aya anu dicowak ti tukang atawa ti gigir.

Sajarah
Mimitina diwanohkeun ku Mary Quant, awéwé katurunan Inggris.  Manéhna salah saurang fashion desainer. Dina taun 1955, Mary Quant jeung salakina Alexander Plunkett Grene muka toko husus raksukan anu ngarana Bazaar. Ayana rok mini sabenerna modifikasi tina rok biasa, dina taun 1958 loba awéwé maraké rok.  Dina taun 1960, trend maraké erok anu dimodifikasi ku sabab loba ngarasa teu merenah dina naraék beus jadi diciptakeun erok anu mini atawa sentut.  Tuluy taun 1960, lahirna ngaran mini alatan Mary Quant bakat ku bogoh pisan kana mobilna jadi rok ciptaana dingaranan mini sarua jeung pabrik anu nyieun éta mobil karesepna.  Dina ahir taun 1960an, Mary Quant salah sahiji anu manggihan tren fashion hot pants. Kaén erok gumantung kana musim. Lamun maké erok di musim panas, jadi anu cocog maké erok anu tina kaén  popelin, kaén terpal, atawa denim. Salain ti éta erok anu dipaké bahan na kudu anu ipis saperti kapas katun jeung kaén voile atawa poliester saperti georgettes, sifon atawa jaring.

Catetan

Pakéan
Mode
Ngaran lengkep kleub ieu nyaéta Manchester United Football Club anu mimiti ngadeg taun 1878 anu ngaranna Newton Héath LYR F.C. anu boga jujuluk nyaéta The Red Devils, United alamatna kantorna di Sir Matt Busby Way,Old Trafford, Manchester M16 0RA aya ogé Situs resmina .Anu bogana nyaéta Malcolm Glazer, pupuhuna Joel Glazer, ari managerna Alex ferguson.Manchester United kandangna di stadion Old Trafford  anu kuota tempatna pikeun 75.957 panongton di kota Manchester.
Manchester United mangrupa kleub anu beunghar ku sajarah.Kitu ogé nu mikaresep kleub nu markasna di kota Manchester ieu ogé mingkin loba. dibarengan ku sagala masalah jeung préstasi anu dihontal, kleub MU mangrupa salah sahiji kleub anu miboga daya irut  gedé jeung miboga sajarah anu rupa-rupa. Kleub ieu mimiti aya maké ngaran Newton Héath Lancashire and Yorkshire Railwaiy F.C  (Newton Héath LYR F.C.) nalika taun 1878  ku para pagawé rél karéta api di Newton Heath. Sajarah kleub ieu, harita kaos tim anu warnana héjo-emas jeung maranéhna maén di lapang anu leutik di North Road, dekeut stasion karéta api Piccadilly Manchester anu lilana lima belas taun saméméh pindah ka Bank Street taun 1893. Kleub ieu geus ngiluan kompetisi maén bal taun saméméhna jeung mimiti megatkeun hubunganana jeung stasion karéta api nepi ka jadi pausahaan anu mandiri jeung ngistrénan saurang girang serat anu tungtungna miceun ngaran LYR ti ngaran maranéhna jadi Newton Héath F.C hungkul. Tapi nalika taun 1902, tim MU ampir-ampiran bangkrut kalawan hutangna leuwih ti £2500 jeung lapang Bank Streetna gé ditutup. Saméméh kleubna bubar, maranéhna narima bantuan dana ti J.H. Davies, direktur Manchester Breweries. Harita diayakeun rapat pikeun ngaganti ngaran kleub.Manchester Celtic jeung Manchester Central  nyaéta ngaran anu diusulkeun mimitina, tapi ngaran anu dipilih tungtungna mah angger  Manchester United anu sacara resmi éksis ti mimiti ping 26 April 1902.Harita ogé Davies ngaganti warna tim jeung kapilih warna beureum jeung bodas salaku warna tim Manchester United.

Ernest Mangnall dipilih jadi girang serat klub ngaganti James West anu ngundurkeun diri ping 28 September 1902. Mangnall usaha pikeun ngaronjatkeun tim ka divisi hiji harita ngan gagal dina usaha mimiti, jeung ngan peringkat kalima Liga Divisi Dua. Mangnall pin mutuskeun pikeun nambahan sababaraha pamaén ka kleub kawas Harry Moger, Dick Duckworth, John Picken,jeung Charlie Roberts anu harita nyieun parobahan anu signifikan.

Préstasi-préstasi
Préstasi juara anu kungsi di cangking ku MU nyaéta:
Jawara Liga : 1908, 1911, 1952, 1956, 1957, 1965, 1967, 1993, 1994, 1996, 1997, 1999, 2000, 2001, 2003, 2007, 2008, 2009,2011
Jawara Piala FA : 1909, 1949, 1963,1977, 1983, 1985, 1990, 1994, 1996, 1999, 2004
Jawara Piala Liga : 1992, 2006
Jawara Liga Champions : 1968, 1999, 2008
Jawara Piala Winners : 1991
Jawara Piala Dunia Klub : 1999, 2008
Jawara Piala Super : 1991

Referensi

Olahraga
Maén ball
Kleub
Alessandro Giuseppe Antonio Anastasio Gerolamo Umberto Volta (18 Fébruari 1745 – 5 Maret 1827) nyaéta fisikawan Italia anu kawentar utamana dina penemuan batré taun 1880.  
Volta lahir di Como, Italia jeung milu sakola ogé di dinya. 

Dina taun 1774, anjeunna jadi saurang profésor fisikawan di Royal School di Como.  Sataun ti harita, anjeunna ngamekarkeun jeung mopilérkeun éléktroporus,  hiji pakakas anu ngahasilkeun énérgi listrik statis. Promosi anjeunna kana éta banda téh pohara inténsif, sok sanajan aya ogé pakakas anu boga prinsip sarupa dina taun 1762 karya saurang profésor ti Swédia, nyaéta Johan Wilcke .  

Dina taun 1779 anjeunna jadi profésor fisika ékspériméntal di University of Pavia, éta kalungguhan téh dicangking salila 25 taun. Taun 1794, Volta nikah jeung saurang wanoja aristocrat au asalna ogé ti Como, nyaéta Teresa Peregrini, jeung boga tilu urang anak nyaéa Giovanni, Flaminio jeung Zanino.

batré anu dijieun ku Volta dikréditkeun minangka sél éléktrokimia nu mimiti. Ieu pakakas téh kawangun ku dua éléktroda: anu dijieun tina séng, nu hijina deui tina tambaga. Éléktrolit nyaéta asam sulfat atawa campuran cai uyah jeung ca. éléktrolit anu aya dina wangun 2H+ jeung SO42-. Séng, anu leuwih luhur tina tambaga jeung hidrogén dina séri éléktrokimia, ngaréaksi jeung sulfat anu boga muatan negative. (SO42-) ion-ion hidrogén boga muatan posotof (proton) néwak electron tina tambaga ngawagun gelembung gas hidrogén, H2. Ieu hal téh ngaakibatkeun séng watang éléktroda negative jeung tambaga watang éléktroda positif.

Sumber

élmuwan asal Italia
Aristoteles nyaéta salah saurang filsuf gedé sapanjang sajarah dunya. Rupa-rupa tuisanana jadi dadasar pikeun kamekaran élmu falsafah, fisika, matématika, pulitik, pamaréntahan jeung pangaweruh alam. 

Aristoteles lahir di Stagira Chalcidice, Thracia, Yunani taun 384 SM.  Anjeunna katurunan saurang ahli tatamba ti Makédonia.  Aristoteles ancrub kana pamikiran jeung pangaweruh ti mimiti umur 17 taun.  Anjeunna guguru jeung Plato anu satuluyna jadi pangajar di Akademi Plato salila kurang leuwih 20 taun.  Nalika muridna (Alexander Agung) ngawasa di Makédonia, Aristoteles balik deui ka Yunani jeung ngadegkeun akademi anu dingaranan Lyceum.  Sabada kakawasaan Alexander Agung nyirorot jeung ahirna runtag, Aristoteles hirup dina panglumpatan pikeun ngingkahan pembunuhan siga anu dialaman ku Socrates.  Anjeunna ahirna tilar dunya di pangungsian taun 322 SM 

Pangaruh Aristoteles kana cara mikri Barat pohara jerona.  Dina jaman  baheula jeung pertengahan, hasil karyana ditarjamahkeun kana basa-basa Latén, basa Arab, basa Italia, Perancis, Ibrani, Jerman jeung Inggris.  Panulis-panulis Yunani anu mucunghul sabadana, kitu ogé filuf-filsuf Byzantium diajar kana karyana jeung neundeun rasa kagum anu pohara gedéna.

Sumber

élmuwan asal Yunani
Wancahan tina Badan Standar Nasional Pendidikan nyaéta badan mandiri jeung indepénden anu tugasna ngamekarkeun,mantau, ngawaskeun, jeung meunteun dilaksanakeunana Standar Nasional Pendidikan.
BSNP kalungguhanana di wilayah Nagara Républik Indonésia, tanggungjawabna ka menteri, dina ngajalankeun tugas jeung fungsina, BSNP mandiri jeung profésional.
Kaanggotaan BSNP jumlahna gasal, paling saeutik 11 (sabelas) urang jeung saloba-lobana 15 (lima belas) urang. Anggota BSNP téh para ahli dina widang psikométri, évaluasi pendidikan, kurikulum, jeung manajemén pendidikan anu mibanda wawasan, pangalaman, jeung komitmen pikeun ngaronjatkeun kualitas atikan. Kaanggotaan BSNP lumangsung salila opat taun, diangkat jeung dieureunkeun ku Menteri Pendidikan Nasional.
BSNP dipupuhuan ku saurang pupuhu jeung saurang sekretaris anu dipilih ku jeung tina anggota dumasar pangloba-lobana sora.
Tugas BSNP mantuan menteri dina mekarkeun, mantau, jeung ngadalian Standar Nasional Pendidikan. Standar anu dimekarkeun ku BSNP dipaké éféktif jeung ngabeungkeut sakabéh satuan pendidikan sacara nasional sanggeus ditetepkeun ku Peraturan Menteri.

Wewenang BSNP 
 Ngamekarkeun Standar Nasional Pendidikan;
 Ngayakeun ujian nasional;
 Méré rékoméndasi ka pamaréntah jeung pamaréntah daérah dina ngajamin jeung ngadalian kualitas atikan.
 Ngarumuskeun kritéria kalulusan tina satuan pendidikan dina jenjang pendidikan dasar jeung menengah.

Anggota BSNP periode 2009-2013 
BSNP périodeu 2009-2013 diangkat dumasar Keputusan Menteri Pendidikan Nasional Nomor 067/P/2009.

Rujukan 

Atikan
Anggur atawa wine nyaéta sarupaning inuman nu ngandung alkohol nu kadar alkoholna antara 14 nepi ka 16%, rata-rata 15%, inuman meunang férméntasi tina sari buah anggur nu seger. Bisa disebutkeun wine nyaéta sajenis inuman tina hasil ngaragian anggur seger. Ragi jeung gula nu aya dina buah anggur bakal ngahasilkeun alkohol jeung CO2. Lamun  prosés ngaragianna di jero rohangan nu kabuka, CO2 bakal geura menguap ka udara sedengkeun alkoholna bakal aya dina cairan.
Pikeun misahkeuna alkohol jeung cairan dilakukeun ngaliwatan cara penyulingan saluyu kana titik ngagolakna  alkohol nu 80o jeung titik ngagolakna cai 100oC. Ku aturan éta cairan tadi dipanaskeun maké suhu antara 80o nepi ka 100oC. Dina kondisi normal, ragi bakal terus gawé aktif nepi ka kabéh gula dina anggur atawa grape robah jadi alkohol. Prosés ngaragian bisa dieureunkeunkeun saméméh gula béak, nyaéta ku jalan; nambahkeun alkohol murni kana cairan éta nepi ka kadar alkoholna 15% tina volumena; nambahkeun asam sulfur pikeun ngabius ragi; nyaring larutan tadi ku filter nu alus pisan keur ngaluarkeun ragi.

Klasifikasi Anggur
Ngelompokkeun anggur atawa wine dasarna mah gumantung kana buah anggur/grape nu diragian. Numutkeun Grossman, wine dibagi jadi; (1) Natural wine/natural still wine, table wine, (2) Sparkling wine, (3) Fortified wine, (4) Aromatic wine.

Referensi

Inuman nu Ngandung Alkohol
Anggur